318 



66 



distale Ledflade ligner, den betydeligere Størrelse fraregnet, i alt Væsenligt den tilsvarende 

 paa det andet Mellemfodben. Det fjerde Mellemfodben (metatarsale 4) er det længste af 

 alle; det er ligesaa langt som hele den tredje Taa, Kloledet fraregnet; imidlertid er For- 

 skjellen mellem det og det femte kun ringe. Dets proximale Ledflade er svagt udhulet, 

 højere end bred og indadtil vinkelformigt indskaaret. Ledfladen paa Knoglens Yderside for 

 det yderste Mellemfodben er aldeles plan; Benets distale Ledflade endelig har saa megen 

 Lighed med den tilsvarende paa det andet og tredje Mellemfodben, at i det Mindste det 

 proximale Taaled maa have havt en ret anselig Størrelse og en nogenlunde regulær Form 1 ). 

 Det yderste Mellemfodben {metatarsale 5) ligner det tilsvarende Ben hos Megalonyx og 

 afviger ligesom dette fra alle de andre Kæmpedovendyrs ved en massiv, lidt bagtil krummet 

 Udvækst, som udspringer fra Benets Yderside ved dets tarsale Ende. Den ender i en tyk 

 og ujævn Rand, som tydeligt har afgivet et af Fodens Støttepunkter under Bevægelsen, og 

 den er saa stor, at selve Benets Brede tværs over den kun er ubetydeligt mindre end dets 

 Længde. Den indad vendende Side af Benet er lidt beskadiget i den Fodroden nærmeste 

 Ende, og den for Forbindelsen med fjerde Mellemfodben bestemte Ledflade er ganske afstødt 

 eller afskuret; derimod er omtrent Halvdelen af den for Terningbenet bestemte tilstede, 

 og viser, at Forholdet har været som hos Megalonyx, idet begge Ledflader have stødt 

 umiddelbart op til hinanden i en retvinklet Kant. Benets distale Ende bærer ikke en 

 regelret, vel uddannet Ledflade, som den, der Ondes paa det fjerde Mellemfodben, men 

 ender med en knortet Flade, som viser, at det proximale Taaled maa have været lille og 

 af uregelmæssig Form. 



Det er allerede fremhævet i det Foregaaende, at det indre eller første Mellemfodben i 

 sin distale Ende bærer en lille, omtrent kredsrund, hvælvet Ledflade, som viser at Tommel- 

 taaen [digitus pedis 5) har været repræsenteret i alle Fald af et første Taaled foruden Mellemfod- 

 benet, men tillige, at dette Led kun har været meget lille; om ogsaa et andet eller sidste 

 Taaled har været tilstede, maa naturligvis lades uafgjort; der kan imidlertid under alle Om- 

 stændigheder ikke være Tvivl om, at Taaen kun har været rudimentær og rimeligvis skjult 

 under Huden. Den anden Taa (digitus pedis 2) er ligesaa lang som Mellemtaaen trods den 

 overordentlige Størrelse , som dennes Kloled har. Dens første Led naar med sin distale 

 Ende ud i Linie med den proximale Ende af Mellemtaaens Kloled; dens mellemste Led er 

 mere end to Gange saa langt som det første og lige saa langt som Mellemfodbenet; Klo- 

 ledet endelig er, bortset fra den store Forskjel i Størrelsen , . mere ligt Mellemtaaens, end 



') Til dette (højre) Mellemfodbens distale Ledflade er der fastloddet et lille, langstrakt trekantet Uen 

 med afrundet Spids og forsynet med en svagt fordybet Ledflade i den, denne Spids modsalte Ende. 

 Det er 14 mm langt, 6 mm tykt og har ved den Spidsen modsatte Ende en Brede af ll n "». Det synes 

 snarest ât være et eller andet Seneben, hvis Plads dog ikke nærmere kan angives. Det er udeladt 

 paa Træsnittet, S. 103, for at Omridset af Mellemfodbenets distale Ende kan ses saa meget tydeligere. 



